cyanic-selkie/wikianc huggingface dataset:
The Walking Dead (videopeli)
"Vincen tarina"
Tarinan alussa Vince ampuu tuntemattomaksi jääneen miehen muutama päivä ennen maailmanloppua. Hän lähtee pakoon kuullessaan poliisiauton sireenit, ohittaen samalla Everettien omistaman apteekin. Vince saa päätettäväkseen miten hävittää todistusaineistonsa, mutta päätöksestä huolimatta hänet saadaan kiinni.
Myöhemmin Vince matkaa muutaman muun vangin sekä kahden poliisin kanssa kohti vankilaa. Vince tutustuu Justiniin sekä Dannyyn, ja kaksi muuta vankia, Jerry ja Marcus, istuvat heistä hieman edempänä. Selviää, että Justin on syyllistynyt pyramidihuijaukseen ja Danny on raiskannut alaikäisen tytön. Vincen keskustellessa heidän kanssaan, Marcus alkaa yhtäkkiä kuristaa Jerryä, tappaen tämän. Toinen vartijoista, Clyde, ampuu Marcuksen saaden Vincen ja muut syyllistämään tätä.
Clyde alkaa panikoida uhaten ampua muutkin vangit heidän ärsyttäessä tätä. Jerry muuttuu zombiksi, ja puree tätä. Clyde kuolee ja toinen poliiseista pakenee, jättäen kolmikon yksin. Kahlitut vangit keksivät napata Clyden aseen, jolla Vince ampuu Jerryn. Kolmikko tajuaa, että jonkun heistä on kuoltava, jotta muut pääsevät vapaaksi. Vince ampuu joko Justinin tai Dannyn jalan irti, jotta ketju heidän jaloissaan irtoaa. Kaksi selviytyjää pakenevat jättäen kolmannen taakseen.
"Wyattin tarina"
Wyattia ja tämän ystävää Eddietä jahdataan autolla takaa. Ystävykset ovat hetki sitten tappaneet jahtaajan kumppanin, joka yritti ryöstää kaksikon. Wyatt ampuu autoa kohti, saaden sen ulos tieltä. Kumpikaan ei ole kuitenkaan varma, onko auto vielä heidän perässään.
Keskustellessaan tapahtuneesta Eddie ajaa vahingossa jonkin yli. Kumpikaan ei ole varma, oliko yliajettu mahdollisesti ihminen. Eddie kertoo Wyattille, ettei lähde mihinkään jos hän ajoi ihmisen yli. Wyatt ja Eddie pelaavat erän kivi-sakset-paperia, ja pelaajan voitosta riippuen toinen lähtee tarkistamaan ulos tilannetta.
"Russellin tarina"
Russell matkaa yksin tien päällä. Mies nimeltä Nate (Wyattin varjostaja) saavuttaa Russellin. Russell voi pelaajan päätöksestä hypätä piiloon huomaten samalla Dougin tai Carleyn ruumiin, riippuen siitä kumman pelaaja pelasti emopelissä. Russell nousee päätöksestä huolimatta epätasapainoisen Naten kyytiin.
Russell ja Nate saapuvat huoltoasemalle, ja heitä aletaan ampua sen ikkunasta. Yhteistyön avulla molemmat pääsevät sisälle, ja saavat ampujat nalkkiin. Sisällä vanha pariskunta kertoo ampumisen olleen itsepuolustusta. Ampujan vaimo on haavoittunut. Nate kysyy Russellilta, pitäisikö heidän tappaa molemmat ja ottaa heidän tavaransa. Russell voi joko lähteä tai pysyä hiljaa, mutta Nate ampuu avioparin.
"Bonnien tarina"
Bonnie keskustelee Lelandin kanssa. Lelandin vaimo Dee ilmaantuu paikalle, ollen mustasukkainen. Deellä on myös mukanaan reppu, jota Bonnie ja Leland kummastelevat. Kolmikko saa peräänsä muita ihmisiä, joita he pakenevat. Bonnieta ammutaan käsivarteen ja tämä tippuu kielekkeeltä alas maissipellolle. Pian tämä löytää maissipellon keskellä olevan traktorin taakse piiloon. Bonnie ottaa maasta metallitangon aseeksi, ja tappaa sillä vahingossa Deen. Leland saapuu paikalle ja kaksikko pakenee mukanaan Deen reppu.
"Shelin tarina"
Shel siskoineen selviytyy pienellä huoltoasemalla muutaman muun kanssa. Pian huoltoasemalle saapuu varas. Ryhmästä Boyd sekä Stephanie ovat sitä mieltä että mies pitäisi päästää vapaaksi. Roman, Joyce ja Clive haluavat että tämä tapetaan. Shelin ääni ratkaisee, mitä miehelle tehdään. Mikäli tämä tapetaan, ryhmän kaikki jäsenet säilyvät hengissä. Jos tämän päästää vapaaksi, Boyd kuolee Roberton ryhmän ampumisista. Myöhemmin Roman käskee Shelin ulos, jolloin selviää, että myös Stephanie yritti varastaa ryhmän tarvikkeita ja paeta. Roman haluaa, että Shel tappaa tämän. Pelaaja voi päättää, lähteekö Shel pakoon Beccan kanssa asuntovaunulla vai ampuuko Stephanien. Peli päättyy valintaan.
"Päätös"
Tavia, erään kommuunin värvääjä, kertoo radiopuhelimessa toiselle selviytyjälle, että on löytänyt lisää ihmisiä. Tavia lähestyy pientä leiriä, jossa Vince, Wyatt, Russell, Bonnie, Shel ja Becca asustavat. Vince pysäyttää Tavian, ja Tavia selittää asiansa. Hän pyytää ihmisiä liittymään hänen matkaansa, ja tarinoiden aikana tehdyt päätökset vaikuttavat siihen, kuka hänen matkaansa lähtee. Mikäli Vince pelasti Justinin Dannyn sijaan, tämä lähtee mukaan. Wyattin saa mukaan, jos hänelle kerrotaan, että hänen tuntemiaan ihmisiä saattaa löytyä kommuunista. Russell lähtee mukaan, jos hän jätti Naten oman onnensa nojaan. Bonnie lähtee Tavian mukaan riippumatta valinnoista. Shel ja Becca lähtevät mukaan, mikäli he säästivät Roberton teloitukselta. Tarina päättyy tähän.
Hahmot
Lee tapaa pelin aikana monia henkilöitä joista tärkeimpiä ovat 9-vuotias Clementine, verkkokalastaja Kenny, hänen vaimonsa Katjaa ja heidän poikansa Duck, Lilly ja hänen isänsä Larry, uutisankkuri Carley, IT-teknikko Doug, lukioikäinen Ben, koditon Chuck, nuoripari Omid ja Christa, syövästä parantunut lääkäri Vernon sekä Leen vainoaja Muukalainen (engl. The Stranger). Ensimmäisellä kaudella kerrotaan sarjakuvasta tuttujen Glennin, Hershelin ja tämän pojan Shawnin tarinat ennen sarjakuvan ensimmäistä osaa.
400 Days -lisäosa seuraa useita henkilöitä ja heidän tarinoitaan. Päähenkilöitä ovat Vince, taposta tuomittu rikollinen, Wyatt, ystävänsä kanssa matkaava mies, Bonnie, entinen narkomaani, Russell, yksin matkaava nuorukainen, Shel, pikkusiskonsa kanssa selviytyvä nuori nainen, sekä Tavia, myöhemmin William Carverin kommuunin värvääjäksi paljastunut tummaihoinen nainen. Muita tärkeitä sivuhahmoja ovat Justin, pelkurimainen pyramidihuijari, Danny, raiskauksesta tuomittu vanki, Eddie, Wyattin ystävä, Leland ja Dee, vanha pariskunta, Nate, Russellin kyytiin ottanut mies, Becca, Shelin pikkusisko, ja Roman, Shelin ryhmän johtaja. Ensimmäiseltä kaudelta Vernonin ryhmään kuuluneet selviytyjät Joyce, Clive ja Boyd tekevät paluun Vernonia lukuun ottamatta.
Ladattava sisältö
The Walking Deadin tarina jatkuu ladattavassa lisäosassa The Walking Dead: 400 Days. Lisäosa ilmestyi heinäkuussa 2013. 400 Days sijoittuu Georgian osavaltioon Yhdysvalloissa ja se esittelee viisi uutta hahmoa ja heidän tarinansa 400 päivän ajalta. Lisäosa ottaa huomioon pelaajan valinnat alkuperäisessä pelissä ja siinä tehdyt valinnat vaikuttavat pelin toisella kaudella.
Vastaanotto
Peli on voittanut Spike Video Game Awardsin vuoden peli (Game of the Year) palkinnon.
Victoraș Iacob
thumb|200px|Victoraș Iacob Victoraș Constantin Iacob (s. 14. lokakuuta 1980 Râmnicu-Vâlcea, Romania) on romanialainen jalkapalloilija, joka edustaa FC Steaua Bukarestia. Iacobin pelipaikka on hyökkääjä.
191 senttimetriä pitkä Iacob teki debyyttinsä Romanian liigassa vuonna 1999 pelatessaan AS Rocar Bukarestin joukkueessa. Vuonna 2001 hän siirtyi pääkaupungin seurasta Universitatea Craiovaan, jossa hän pelasi vuoden ennen muuttoa takaisin Bukarestiin, tällä kertaa FC Naționalin riveihin. Eri romanialaisseuroja ahkerasti kiertänyt Iacob edusti ennen nykyistä seuraansa myös FC Oțelul Galația ja Rapid Bukarestia.
Qullai Ismoili Somonī
Qullai Somoni tai Qullai Ismoili Somonī  on Tadžikistanin ja Pamir-vuoriston korkein vuori. Se kohoaa 7 495 metriä merenpinnan yläpuolelle.
Historia
thumb|left|Tarton yliopiston retkikunnan vuoden 1982 kuva tuolloisesta Kommunismin huipusta. Neuvostoliiton aikoina vuori oli maan korkein kohta. Se oli vuosina 1932–1962 nimeltään Pik Stalina ja vuosina 1962–1998 Pik Kommunizma (ven. Пик Коммунизма. suom. Kommunismin huippu). Nykyinen nimi tulee Tadžikistanin "kansakunnan isästä" Ismail I:stä.
Vuorelle kiipesi ensimmäisen kerran neuvostoliittolainen vuorikiipeilijä Jevgeni Abalakov vuonna 1933.
Vuoren pohjoispuolella on kolme jäätikköä.
Voitolla yöhön (kappale)
”Voitolla yöhön” on rap-duo JVG:n ensimmäinen single heidän helmikuussa 2014 julkaistulta kolmannelta samannimiseltä studioalbumilta. Kappale julkaistiin 28. marraskuuta 2013, ja sillä vierailee jääkiekkoilija Siim Liivik nimellä Märkä-Simo. Kappaleen naisvokaalit laulaa Sanni.
Kappaleen musiikkivideolla JVG jakaa rahaa, levyjä ja televisioita ohikulkijoille noin 120 000 euron edestä. Videolla JVG:n lisäksi esiintyvät Sini Sabotage ja Märkä-Simo.
Kultajuna
Kultajuna (engl. The First Great Train Robbery, televisioesityksessä käytetty nimeä Suuri junaryöstö) on vuonna 1978 ensi-iltaan tullut rikoselokuva, jonka ohjasi Michael Crichton. Hän teki siihen myös käsikirjoituksen, joka perustuu hänen omaan romaaniinsa Herrasmiesryöstäjä. Elokuvan juoni perustuu löyhästi vuonna 1855 sattuneeseen kultajunaryöstöön.
Elokuvan pääosia esittävät Sean Connery, Donald Sutherland, Lesley-Anne Down, Alan Webb, Malcolm Terris, Robert Lang, Michael Elphick, Wayne Sleep, Pamela Salem, Gabrielle Lloyd, George Downing ja James Cossins. Elokuva tuotti maailmanlaajuisesti yli 13 miljoonaa dollaria.
Arvioita
Video-oppaassa vuodelta 1994 Ilkka Jauhiainen luonnehti elokuvaa hallituksi, perinteiseksi seikkailuksi ja antoi sille kolme tähteä viidestä, mikä vastaa sanallista arviota ”hyvä”.
Nina Honkanen
Nina Honkanen (s. 4. helmikuuta 1968 Pori) on suomalainen kirjailija ja toimittaja.
Honkanen on työskennellyt vuonna 1992 Radio Cityn uutistoimituksessa, vuonna 1993 MTV3-kanavalla ja vuosina 1993–2000 Yleisradiossa. Hän on toimittanut ja käsikirjoittanut radio- ja televisio-ohjelmia kuten Radiomafian Herätysjuhla, Sirkus&Ooppera, TV 1/Lista Top 40, Tosi tarina -dokumenttisarjan ja henkilökuvan Toivo Kärjestä. Hän on myös käsikirjoittanut TV-sarjan Mökki (ohj. Johanna Vuoksenmaa) ja kuunnelmia Ylen Radioteatterille  Lisäksi hän on kirjoittanut kolme romaania, tietokirjoja sekä Remu Aaltosen elämäkerran. Vuonna 2015 Honkanen valmistui seksuaalikasvattajaksi.
Yksityiselämä
Porissa syntynyt Honkanen on viettänyt lapsuutensa ja nuoruutensa Raumalla. Vuosina 1986–1994 hän oli naimisissa muusikko Asko Kallosen kanssa. Avoliitossa muusikko Ufo Mustosen kanssa hän oli tämän jälkeen. Vuosina 2009–2016 Honkanen oli avioliitossa muusikko Timo Kiiskisen kanssa ja käytti tuolloin sukunimeä Kiiskinen.
Nina Honkasella on neljä poikaa, joista ensimmäinen syntyi vuonna 1987 ja toinen vuonna 1989. Kolmas lapsi on syntynyt 1998 ja kuopus vuonna 2009.
Honkanen on seurustellut näyttelijä Hannu-Pekka Björkmanin kanssa vuoden 2019 keväästä lähtien.
Teokset
Tv-käsikirjoituksia:
Näytelmiä:
Heinkel He 100
thumb|Heinkel He 100 D-1 (He 113) thumb|Heinkel He 100 V1 Heinkel He 100 oli Heinkel-lentokoneyhtiön toista maailmansotaa edeltänyt, prototyyppiasteelle jäänyt hävittäjälentokoneprojekti.
Heinkel He 112 -koneen hävittyä kilpailun Luftwaffen uudesta hävittäjäkonetyypistä Messerschmitt Bf 109:lle, Heinkel alkoi salassa kehittää uutta selvästi suorituskykyisempää hävittäjämallia. Kone aiottiin aluksi kehittää He 112 -koneen pohjalta, mutta lopulta päätettiin suunnitella kokonaan uusi kone, suunnittelunimeltään Projekt 1035.
Koneen rakenteen yksinkertaistamiseksi ja suorituskyvyn parantamiseksi siihen valittiin joitain hyvin erikoisia suunnitteluratkaisuja, muun muassa moottorin jäähdytykseen käytettiin tekniikkaa, jossa jäähdytysnesteen annettiin tarkoituksella kiehua ja moottori oli kiinnitetty suoraan runkoon ilman tukivarsia.
Vuonna 1938 Luftwaffen teknillinen päällikkö Ernst Udet lensi He 100:lla lentonopeuden maailmanennätyksen 643 km/h ja vuonna 1939 koelentäjä Hans Dieterle paransi sen lukemaan 746 km/h. Konetta kutsuttiin nimellä He 112 U brittien hämäämiseksi.
Vaikka kone oli suorituskyvyltään ylivoimainen muihin aikalaismalleihin nähden, sitä ei kuitenkaan otettu palveluskäyttöön, muun muassa koska höyrystymiseen perustuva jäähdytys oli epäluotettava ja hyvin haavoittuvainen, ja koska koneen käyttämistä DB 601 -moottoreista oli pulaa, eikä haluttu häiritä samaa moottoria käyttävän Bf-109:n tuotantoa.
Noin kymmentä valmistettua konetta käytettiin myöhemmin propagandatarkoituksiin; niihin maalattiin eri laivueiden tunnuksia ja niistä otettiin runsaasti valokuvia, jotta saataisiin liittoutuneet uskomaan, että koneita on valmistettu enemmän ja että näitä ”superhävittäjiä” on operatiivisessa käytössä.
Panu Räty
Panu Räty (s. 1966 Valkeala) on suomalainen toimittaja ja kirjailija.
Räty aloitti toimittajana City-lehdessä 1980-luvun lopulla. Hän toimi Image-lehdessä toimitussihteerinä 1994–1995 ja toimituspäällikkönä 1995–2000. Räty siirtyi vapaaksi toimittajaksi vuonna 2000 ja hän on kirjoittanut juttuja muun muassa Helsingin Sanomien kuukausiliitteeseen ja Suomen Kuvalehteen. Räty on käsitellyt jutuissaan usein yhteiskunnallisia aiheita kuten rikollisuutta, narkomaaneja ja asunnottomuutta. Räty on toiminut myös kirjoittajakouluttajana.
Oksilammi
Oksilammi on Pirkanmaalla Hämeenkyrön ja Nokian rajalla sijaitseva järvi, joka kuuluu Kokemäenjoen vesistössä Ikaalisten reitin valuma-alueen Matalusjoen valuma-alueeseen.
Maantieto
Järvi on 400 metriä pitkä, 200 leveä ja sen pinta-ala on 4,2 hehtaaria. Järveen laskee kolme tulo-ojaa, jotka tuovat vettä metsä- ja peltomailta. Järven itäpäässä sijaitsee luusua, josta lähtee 900 metriä pitkä Oksilamminoja. Se yhtyy Matalusjoen yläjuoksulla Pinsiönjokeen.
Luonto ja kalastus
Järvi vaikuttaa umpeenkasvaneelta Maanmittaushallituksen ilmakuvissa. Oksilamminojassa on mahdollisesti purotaimenen elinympäristöä, jonka vuoksi onkiminen on ollut kiellettyä ojassa. Vuonna 1998 suoritetun koekalastuksen saaliiksi päätyi yleisiä kalalajeja: särki, hauki ja ahven. Särjen osuus saaliista oli yli puolet.
Windows NT 3.5
Windows NT 3.5 on Microsoftin graafinen, yrityskäyttöön suunniteltu käyttöjärjestelmä. Se oli ensimmäinen NT-pohjainen järjestelmä, joka julkaistiin 21. syyskuuta 1994. Käyttöjärjestelmästä julkaistiin kaksi versiota, työasema ja palvelin.
Roger Martínez
pienoiskuva|Roger Martínez Roger Martínez (s. 23. kesäkuuta 1994 Cartagena) on kolumbialainen jalkapalloilija. Hän on pelipaikaltaan hyökkääjä. Hän edustaa meksikolaisseura Américaa. Aiemmin hän on edustanut kotimaansa seurojen lisäksi kiinalaista Jiangsu Suningia ja pelannut lainalla espanjalaisessa Villarrealissa.
Martínez pelasi Kolumbian maajoukkueessa ensimmäisen maaottelunsa toukokuussa 2016 Haitia vastaan ja teki heti ensimmäisessä ottelussaan maalin. Toisen maaottelumaalinsa hän teki vuoden 2019 Copa Américan alkulohko-ottelussa Argentiinaa vastaan. Hän on pelannut kaikkiaan 11 maaottelua.
Guadalupenkeiju
Guadalupenkeiju (Hydrobates macrodactylus) on äärimmäisen uhanalainen Tyynellä valtamerellä Guadalupen saarella Meksikossa elävä ulappalintu. Lajista ei ole varmoja havaintoja vuoden 1912 jälkeen, ja se saattaa olla jo kuollut sukupuuttoon.
Kooltaan guadalupenkeiju on noin 23 cm. Lajin selkä on musta lukuun ottamatta siipien valkoisia pisteitä sekä valkoista v-kirjaimen muotoista juovaa selässä. Linnun vatsa on hieman selkää vaaleampi. Guadalupenkeiju muistuttaa myrskykeijua (Hydrobates leucorhoa) ja eroaa siitä lähinnä vaaleamman vatsansa perusteella.
Guadalupenkeijun tiedetään pesivän pehmeässä maaperässä mäntyjen ja sypressien juuristoissa. Guadalupenkeijukannan kooksi arvioidaan alle 50 yksilöä. Kannan vähentymisen syyksi arvellaan saarelle levinneitä kissoja ja elinympäristön tuhoutumista vuohien takia.
Rajevskisaaret
Rajevskisaaret on Tuamotusaarten alaryhmä Ranskan Polynesiassa. Saariryhmä koostuu kolmesta asumattomasta atollista.
Eva Kela
Eva Kela (o.s. Nummelin; s. n. 1975 ) on suomenruotsalainen juontaja ja toimittaja. Hän on kotoisin Porvoosta mutta on sittemmin muuttanut Helsinkiin. Kela on juontanut muun muassa Huvila & Huussi- ja Äidit ja tyttäret -lifestyle-ohjelmia sekä Yle Fem -kanavan nuorten makasiiniohjelmaa GOGO:a ja aamuohjelmaa Min Morgon.
Rajevskisaaret
Venäläinen tutkimusmatkailija Fabian Gottlieb von Bellingshausen löysi saaret vuonna 1820, ja nimesi ne kenraali Nikolai Rajevskin mukaan.
Tverin kuvernementti
thumb|250px|Tverin kuvernementin kartta vuodelta 1800 thumb|left|120px|Kuvernementin vaakuna Tverin kuvernementti (myös lääni, ) oli hallintoalue Venäjällä vuosina 1796–1929. Sen pinta-ala oli 62 375 neliökilometriä. Asukkaita oli 1 769 100 henkeä (vuonna 1897). Kuvernementin hallinnollinen keskus oli Tverin kaupunki.
Eva Kela
Vuonna 2014 Kela toimitti ja juonsi Makuja & Elämää -nimistä osiota MTV3-kanavan Huomenta Suomi -aamuohjelmassa. Vuonna 2014 hän oli Kadonneen jäljillä -sarjan toisena juontajana. Syksystä 2023 alkaen Kela sijaistaa Sonja Kailassaarta Yle Fem -kanavan juontajana ohjelmassa Efter Nio.
Tverin kuvernementti
Vuonna 1775 perustettu Tverin käskynhaltijakunta korvattiin kuvernementilla vuonna 1796. Vuodesta 1803 lähtien se jakaantui 12 kihlakuntaan, joiden keskuksina toimivat Bežetsk, Kaljazin, Kašin, Kortševa, Ostaškov, Ržev, Staritsa, Toržok (Novotoržskin kihlakunta), Tver, Vesjegonsk, Vyšni Volotšok ja Zubtsov.
Vuoden 1897 väestönlaskennan mukaan kuvernementin asukkaista 92,8 % oli venäläisiä ja 6,7 % karjalaisia. Tärkeimpiä elinkeinoja olivat maanviljely, karjanhoito, käsityöammatit ja teollisuus.
Vuonna 1918 muodostettiin Kimryn ja Krasnyi Holmin kihlakunnat. Kaljazinin, Kortševan ja Zubtsovin kihlakunnat lakkautettiin vuonna 1922. Samalla Krasnyi Holmin ja Vesjegonskin kihlakunnat siirrettiin Rybinskin kuvernementtiin, josta ne jo seuraavana vuonna palautettiin takaisin Tverin kuvernementin yhteyteen. Vuonna 1924 lakkautettiin Krasnyi Holmin ja Staritsan kihlakunnat ja vuonna 1927 Kašinin kihlakunta. Kuvernementti lakkautettiin vuonna 1929 ja sen alue jaettiin Moskovan ja Läntisen alueen kesken.
Entistä kuvernementtiä vastaa pääpiirteissään nykyinen Tverin alue.
William Byrd
thumb|William Byrd. William Byrd (noin 1540–1623) oli englantilainen säveltäjä. Katolinen Byrd johti kuninkaallista kappelia ja toimi anglikaanisen kirkon palveluksessa. Byrdin laaja tuotanto sisältää myös katolista kirkkomusiikkia.
Elämä
William Byrd syntyi vuonna 1539, 1540, tai 1543. Hän alkoi laulaa kuorossa jo melko nuorena. Myöhemmin hän toimi laulajan lisäksi urkurina ja säveltäjänä. Vuonna 1575 Byrd julkaisi ensimmäisen kolmesta Cantiones Sacrae -kokoelmastaan. Loput kaksi ilmestyivät vasta vuosina 1589 ja 1591. Vielä merkittävämpiä olivat hänen englanniksi lauletut teoksensa, Psalmes, Sonets and Songs (1588) sekä Songs of Sundrie Natures (1589).
Luettelo esteratsastuksen Suomen-mestareista
Tämä on luettelo esteratsastuksen Suomen-mestareista vuodesta 1949 alkaen.
Pauli Komi
Pauli Komi (s. 5. marraskuuta 1936 Kirvu) on suomalainen varatuomari ja pankinjohtaja, joka toimi 1985–1995 Osuuspankkien Keskusosakepankin (OKO) pääjohtajana ja sitä ennen 1971–1985 Turun Seudun Osuuspankin toimitusjohtajana. Hänen johdollaan osuuspankkiryhmä selviytyi Suomen 1990-luvun alun pankkikriisistä muita pankkiryhmittymiä vähemmin vaurioin.
Komi varttui maatilalla Karjalan Kirvussa. Isän kaaduttua talvisodassa poika siirtyi evakkona Orimattilaan. Ylioppilaaksi Komi kirjoitti Lahdessa Kannaksen Yhteislyseossa vuonna 1956 ja opiskeli sitten oikeustiedettä Helsingin yliopistossa. Hän suoritti lakitieteen kandidaatin tutkinnon 1962 ja sai varatuomarin arvon 1964. Jo opiskeluaikana hän aloitti elämänuransa osuuspankkijärjestön palveluksessa.
Piazza della Signoria
thumb|300px|[[Girolamo Savonarolan poltto roviolla, joka tapahtui Piazza della Signorialla, maalaus vuodelta 1498.]] Piazza della Signoria on Firenzen kaupungin keskusaukio, jonka laidalla sijaitsee Palazzo Vecchio, kaupungin julkisen elämän keskus. Aukio on L-kirjaimen muotoinen. Se on ollut myös Firenzen keskiaikaisen elämän keskus, jonka välittömässä läheisyydessä on ollut kaupungin katedraali ja Arno-joen ylittävä Ponte Vecchio -silta.
Girolamo Savonarola poltti tällä aukiolla "turhuuksien roviolla" esineitä, jotka olisivat voinee houkutella ihmisiä synnintekoon. Aukiolla on marmoriympyrä osoittamassa paikkaa, missä Savonarola itse poltettiin roviolla.
Lautta (sarjakuvat)
Lautta on Marvel-kustantamon sarjakuvissa esiintyvä vankila, johon perinteisesti on sijoitettu ainoastaan superroistoja. Lautan loivat käsikirjoittaja Brian Michael Bendis ja taiteilija David Finch. Vankila esiintyi ensimmäisen kerran amerikkalaisen Alias-lehden numerossa 26.
Suomessa Lautta mainittiin ensimmäisen kerran MEGA-lehden numerossa 2 (2006).
Uudet Kostajat
Lautta toimi isona juonielementtinä Uusien Kostajien muodostamisessa. Elektron saadessa työtarjouksen tuntemattomalta henkilöltä, superroisto iskee vankilaan imien sen sähkögeneraattorien voiman itseensä. Lukuisat vangitut superroistot hyökkäävät ulkoilmaan jossa paikalle sattuneet supersankarit odottavat näitä. Taisteluun osallistuivat Hämähäkkinainen, Kapteeni Amerikka, Hämähäkkimies, Vartiomies, Daredevil, Luke Cage ja Rautamies puolustautuen sellaisia vaarallisia roistoja kuten Mister Hyde, Hydromies ja Violettimies.
Tapahtumien aikana neljäkymmentä vankia pääsee livahtamaan omille teilleen. Kapteeni Amerikka ja Rautamies muodostavat taisteluun osallistuneista supersankareista Uudet Kostajat (pois lukien Daredevil, jota painoivat henkilökohtaiset syyt) tarkoituksenaan napata karkuteille päässeet rikolliset.
Lautan turvallisuusjärjestelyt
Lautalla vartioi jatkuvasti 67 YPKVV:n huippuunsa koulutettua agenttia. Lautalla vierailevien ihmisten mukaan annetaan supervoimainen YPKVV:agentti, jonka tarkoituksena on saattaa vierailijaa turvallisesti Lautalla.
Lautalla on kahdeksan merenalaista osastoa täynnä sellejä. Jokainen selli on ympäröity paksulla teräskerroksella ja vuorattu adamantiumilla. Selleissä ei ole ikkunoita vaan kaksisuuntaiset videokamerat, joiden kautta vankeja voidaan tarkkailla. Kaikkien vankien voimat on neutraloitu eikä heille suoda mahdollisuutta tavata muita vankeja tai ihmisiä.
Lähteet
List of correctional facilities in comics
Volsin tähtitorni
Komakallion tähtitorni sijaitsee Kirkkonummella Volsin kylässä. Sen omistaa Tähtitieteellinen yhdistys Kirkkonummen Komeetta. Se sijaitsee 6 kilometrin päässä Kirkkonummen keskustasta pohjoisluoteeseen pitkin Volsintietä. Tähtitorniin asennettiin marraskuussa 2004 28 cm kaukoputki.
Tähtitornissa on kokonaan poistyönnettävä katto, niin että havaittaessa koko taivas on näkyvissä.
Tähtitornille on vedetty sähköt ja rakennettu tie. Yhdistyksellä on CCD-kamera ja tietokone, joten siellä voidaan ottaa kuvia syvän taivaan kohteista.
Tähtitornin rakentamista ovat tukeneet jäsenet lahjoituksillaan, Kirkkonummen Säästöpankkisäätiö ja Suomen Kulttuurirahasto. Rakentamista on rahoittanut Euroopan unioni Leader+ -tuellaan. Kirkkonummen kunta on luovuttanut 4000 neliön maa-alueen yhdistyksen käyttöön.
Komakalliolle on valmistunut elokuussa 2008 myös toinen tähtitorni. Siinä on 11 cm linssikaukoputki ja jalusta, jossa on automaattinen goto-haku.
Vuonna 2009 Komakalliolle on rakennettu tähtitorni, josta havaitaan muuttuvia tähtiä. Vuonna 2011 rakennettiin neljäs havaintorakennus sekä erillinen jalusta siirrettäville kaukoputkille. 2015 rakennettiin havaintorakennus, jossa on kolme kaukoputkea valokuvausta varten.
thumb|300px| Volsin tähtitornissa on 28 cm kaukoputki. Kuva Seppo Linnaluoto.
Madagaskarinmanikki
Madagaskarinmanikki (Lepidopygia nana) on loistopeippojen heimoon kuuluva varpuslintu.
Levinneisyys
Madagaskarinmanikkia tavataan kotperäisenä Madagaskarissa. Sitä on kuvattu yleiseksi tai paikallisesti yleiseksi. Lajin kannankehitys on vakaa, ja se on luokiteltu elinvoimaiseksi.
Tampereen Ilves kausina 1940–1950
thumb|Ilves–HJK 29.12.1949 Tampereen Ilveksen jääkiekkojoukkue oli 1940-luvulla mukana SM-sarjassa joka vuosi, kun sarja onnistuttiin pelaamaan. Ilves voitti tänä aikana 4 kultaa, 2 hopeaa ja 2 pronssia.
Kausi 1940–1941
Talvisodan aiheuttaman vuoden tauon jälkeen SM-sarja saatiin taas käyntiin vuodenvaihteesa 1940–41. Vuoden 1939 joukkueet jatkoivat sarjassa ja uutena joukkoon liittyi Turun Palloseura. Kahdeksan joukkueen voimin pelattiin yksinkertainen sarja: Kärkinelikko oli sama kuin edelliselläkin kaudella: Ilves sijoittui pronssille Osmo Huhdin ollessa paras pistemies 7 maalillaan. Joukkuetta valmensi Risto Lindroos, ja Risto Tiitola tuli sodassa kaatuneen veljensä Jussin tilalle kapteeniksi.
Tammikuussa 1941 valmistui Eteläpuistoon kaupungin jääkiekkokenttä, jonne Ilveskin siirtyi sotavuosiksi. Kentän ympärille mahtui n. 1200 katsojaa, minkä pian huomattiin olevan liian vähän.
Kausi 1941–1942
Jatkosota esti pelaamasta SM-sarjaa kaudella 1941–42. Ilves pelasi joitakin ystävyysotteluita. Kauden 1938–39 Ilveksen pistepörssiykkönen ja maajoukkuehyökkääjä Erkki Rintala kaatui joulukuussa. Teuvo Castren haavoittui ja sokeutui loppuiäkseen.
Kausi 1942–1943
Sodassa alkanut asemasotavaihe mahdollisti SM-sarjan läpiviemisen. Joukkueita oli edelleen kahdeksan; turkulaisista ÅIFK ja Riento poistuivat kuvasta ja tilalle nousivat Karhu-Kissat ja TBK. Näin Tampereella voitiin ensimmäistä kertaa SM-sarjan historiassa pelata paikallisotteluita. Kauden päättyessä Risto Lindroosin valmentama Ilves oli jälleen pronssilla. Kapteenina toimi ensimmäistä kautta Matti Wasama. Pisteissä Ilveksen paras oli 18-vuotias Kalle Havulinna 6+2=8 pisteellä 7 ottelussa.
Ilveksessä debytoinut Olli Lahtinen kaatui toukokuussa 1943.
Kausi 1943–1944
Seuraavalle sotakaudelle jatkoivat entiset joukkueet. Sarja jäi kesken, kun Helsingin Kaisaniemen kenttä tuhoutui suurpommituksissa helmikuussa 1944. Tässä vaiheessa sovittiin, että mestaruuden ratkaisemiseksi pelataan vielä kaksi ottelua: Ilves–Tarmo ja Ilves–KIF, ja jos Ilves voittaisi molemmat, se olisi mestari. Ilves voittikin Tarmon, mutta pommitus Kiffen-ottelua edeltäneenä yönä katkaisi liikenneyhteydet Tampereelle, eikä ottelua voitu pelata. Näin mestaruutta ei 1944 jaettu.
Ilvestä valmensi edelleen Risto Lindroos ja kapteenina toimi edelliskauden tapaan Matti Wasama. Pisteissä paras oli jälleen teini-ikäinen tulokas, nyt Aarne Honkavaara. Ilveksen kotiotteluiden yleisökeskiarvo oli 367 katsojaa.
Kolme edellistä kautta Ilveksessä pelannut Heikki Lahdelma kaatui kesäkuussa 1944.
Kausi 1944–1945
Kaudelle 1944–1945 Åbo IFK palasi sarjaan ja sarja laajeni näin siihen asti suurimmilleen, yhdeksään joukkueeseen. Näin otteluitakin pelattiin ennätysmäärä, kahdeksan: Ilves ja Tarmo kävivät tasaisen kamppailun ykkössijasta, mutta lopulta Ilves oli pisteen verran parempi ja voitti neljännen mestaruutensa. Joukkueen pisteykkönen oli kahdeksan maalia laukonut Osmo Huhti. Risto Lindroos valmensi yhä ja kapteeniksi valittiin uransa lopettaneen Matti Wasaman tilalle Henry Kvist. Kotiotteluissa kävi yleisöä keskimäärin 800 henkeä.
Vuonna 1945 pelattiin ensimmäisen kerran A-nuorten Suomen-mestaruudesta. Ilves voitti loppuottelussa Karhu-Kissat.
Kausi 1945–1946
Karhu-Kissat putosi sarjasta ja tilalle nousi Tampereen Palloilijat, vuoden 1931 mestari, joka pelasi näin ensimmäisen kautensa SM-sarjassa. Ilves sen sijaan voitti mestaruuden puhtaalla pelillä: Aarne Honkavaara teki lopullisen läpimurtonsa Suomen kiekkoilun huipulle laukomalla 8 ottelussa 25 maalia. Risto Lindroos valmensi Ilvestä tällä erää viimeistä kauttaan, ja viimeinen kausi oli myös kapteenina Henry Kvistille. Yleisökeskiarvo nousi uuden peliareenan ansiosta 1525 katsojaan.
Ilves voitti 1946 myös A-nuorten mestaruuden jättäen Åbo IFK:n hopealle.
Kausi 1946–1947
TaPan ensimmäinen SM-sarjakausi jäi seuran ainoaksi. Palloilijoiden tavoin sarjasta putosi ÅIFK, mutta turkulaisedustus sarjassa säilyi kahden joukkueen vahvuisena, sillä Turun Pallokerho nousi sarjaan. Toinen nousija oli Karhu-Kissat.
Tarmo aiheutti helmikuussa Ilvekselle ensimmäisen tappion sitten vuoden 1943. Runkosarjan jälkeen koko kärkikolmikko oli tasapisteissä. Mestaruus ratkaistiin uusintaottelulla Ilveksen ja Tarmon kesken, Ilveksen eduksi.
Henry Kvist ryhtyi valmentajaksi, vaikka pelasikin kahdessa ottelussa, ja häntä seurasi kapteenina Teuvo Hellén. Pistepörssin voitti toistamiseen Aarne Honkavaara tehoin 25+9=34 8 ottelussa.
Edustusjoukkueen tapaan myös A-nuoret ylsivät 1947 kolmanteen perättäiseen mestaruuteen. Finaalivastustajana oli HJK.
Kausi 1947–1948
Pudonneiden HJK:n, Karhu-Kissojen ja Kiffenin tilalle nousi vain ÅIFK, joten sarja supistui seitsemään seuraan. Ilveksen 31–0 voitto TPS:stä on SM-sarjan ja -liigan yhden joukkueen maaliennätys yhdessä ottelussa.
Henry Kvistin valmentama Ilves sijoittui sarjassa hopealle tasapistein TBK:n ja HSK:n kanssa. Joukkueen paras pistemies oli kolmannen perättäisen kerran Aarne Honkavaara, joka tällä kertaa teki 6 ottelussa 20 maalia ja antoi 3 syöttöä. Kapteenina toimi Teuvo Hellén. Otteluita seurasi keskimäärin 1733 katsojaa.
A-nuoret voittivat neljännen perättäisen SM-kultansa. Hopeaa sai Tarmo ja pronssia HJK.
Kausi 1948–1949
Helsinkiläisjoukkueiden määrä nelinkertaistui kaudelle 1948–49, kun HJK ja Karhu-Kissat palasivat SM-sarjaan muassaan sittemmin lähinnä käsipallostaan tunnettu Arsenal. Pois putosivat edelliskautisista TPS ja ÅIFK. Tarmo vei toisen perättäisen mestaruutensa jälleen puhtaalla pelillä, ja Ilves oli Henry Kvistin valmennuksessa toistamiseen hopealla. Eniten pisteitä Ilveksestä teki totuttuun tapaan Aarne Honkavaara: kuudessa ottelussa syntyivät tehot 18+5=23. Kalle Havulinna toimi kapteenina. Yleisökeskiarvo laski voimakkaasti: 1075 katsojaan.
Vuoden 1949 A-nuorten mestaruus oli Ilvekselle viides perättäinen ja tällä erää viimeinen. TBK jäi hopealle ja HJK pronssille.
Kausi 1949–1950
Kaudelle 1949–1950 nousivat ensimmäiselle SM-sarjakaudelleen sittemmin maineikkaat Helsingin IFK ja Hämeenlinnan Pallokerho ja vielä kerran mestaruussarjaan palannut Kiffen. Helsinkiläisistä sen sijaan putosivat niin Arsenal, Karhu-Kissat kuin jo aikoinaan ensimmäisen SM-sarjan voittanut HSK:kin. Ilves otti kahden hopean jälkeen mestaruuden valmentajaksi palanneen Risto Lindroosin ja kapteeni Kalle Havulinnan johdolla. Aarne Honkavaara teki jälleen eniten pisteitä, 11+10=21.
A-nuoret jäivät viiden mestaruuden jälkeen pronssille Karhu-Kissojen ja Åbo IFK:n taakse.
Lautaro Martínez
Lautaro Javier Martínez (s. 22. elokuuta 1997 Bahía Blanca, Argentiina) on argentiinalainen jalkapalloilija. Hän on pelipaikaltaan hyökkääjä. Hän edustaa italialaisseura Internazionalea, jonne hän siirtyi vuonna 2018 kotimaansa Racing Clubista. Hän voitti Argentiinan maajoukkueessa maailmanmestaruuden vuonna 2022.
Seurajoukkueura
Kaudella 2020–2021 Inter voitti liigamestaruuden ja Martínez pelasi kaikki 38 liigaottelua, joista 30 ottelua avauskokoonpanossa. Hän teki 17 liigamaalia, millä hän oli joukkueensa toiseksi paras ja koko liigan kahdeksanneksi paras maalintekijä. Tammikuun alussa hän teki kolme maalia eli hattutempun Crotonea vastaan. Mestarien liigassa hän pelasi kuusi ottelua ja teki maalin vierasottelussa Real Madridia vastaan. Kaudella 2021–2022 Martínez pelasi 35 Serie A -ottelua, joista 28 ottelua avauskokoonpanossa, ja teki niissä 21 maalia, millä hän oli joukkueensa paras ja koko liigan kolmanneksi paras maalintekijä. Maaliskuussa hän teki Salernitanaa vastaan hattutempun. Inter voitti Italian cupin ja Martínez teki kaksi maalia toisessa välieräottelussa paikallisvastustaja AC Milania vastaan. Mestarien liigassa Martínez pelasi kahdeksan ottelua ja teki maalin neljännesvälierien vierasottelussa Liverpoolia vastaan, mikä ei kuitenkaan auttanut Interiä jatkoon.
Maajoukkueura
Martínez pelasi Argentiinan maajoukkueessa ensimmäisen maaottelunsa maaliskuussa 2018 Espanjaa vastaan ja teki ensimmäisen maaottelumaalinsa lokakuussa 2018 Irakia vastaan. Hän on tehnyt maaottelumaaleja tämän jälkeen yhden maaliskuussa 2019 Venezuelaa vastaan, kaksi kesäkuussa 2019 Nicaraguaa vastaan, Copa Américassa kesäkuussa 2019 yhden alkulohko-ottelussa Qataria vastaan ja yhden puolivälieräottelussa Venezuelaa vastaan, syyskuussa 2019 kolme ystävyysottelussa Meksikoa vastaan, lokakuussa 2020 MM-karsintaottelussa Boliviaa ja marraskuussa 2020 MM-karsintaottelussa Perua vastaan. Copa Américassa 2021 Argentiina voitti mestaruuden ja Martínez pelasi kuusi ottelua ja teki maalin viimeisessä alkulohko-ottelussa Boliviaa, puolivälieräottelussa Ecuadoria ja välieräottelussa Kolumbiaa vastaan. MM-karsintojen jatkuessa hän teki maalin syyskuussa 2021 Venezuelaa, lokakuussa 2021 Uruguayta ja Perua, tammikuussa 2022 Chileä sekä helmikuussa 2022 Kolumbiaa vastaan. Kesäkuussa 2022 hän teki maalin Etelä-Amerikan ja Euroopan mestarien välisessä pokaaliottelussa Italiaa vastaan ja syyskuussa 2022 maalin ystävyysottelussa Hondurasia vastaan. Hän on 46 maaottelussaan tehnyt siis yhteensä 21 maalia.
Martínez voitti maailmanmestaruuden Qatarin MM-kilpailuissa 2022 ja pelasi avauskokoonpanossa kahdessa ensimmäisessä alkulohko-ottelussa mutta tuli vasta vaihdosta kentälle kolmannessa alkulohko-ottelussa, neljännesvälierässä, puolivälierässä ja loppuottelussa. Hän ei pelannut lainkaan välieräottelussa. Puolivälieräottelu Alankomaita vastaan ratkesi rangaistuspotkukilpailussa, jossa Martínez joukkueensa viidentenä laukojana viimeisteli Argentiinan yhden maalin voiton ja jatkopaikan.
Huiluvarikset
Huiluvarikset (Cracticinae) on leijujen heimoon kuuluva alaheimo. Niitä löytyy luonnonvaraisina ainoastaan Australiasta ja Uudesta-Guineasta ja Borneolta. Huiluvariksen höyhenpeite on enimmäkseen musta, harmaa tai valkoinen. Linnuilla on voimakas koukkumainen nokka, jota se käyttää saaliiden nappaamiseen. Huiluvaristen pääravinto koostuu hyönteisistä, selkärangattomista ja hedelmistä. Koiraiden ja naaraiden välillä ei ole suuria eroja, mutta joillain lajeilla sukupuolet ovat erinäköisiä.
Huiluvariksiin kuuluu 4 sukua, ja 13 lajia.
Lähteet
Flötenwürger Cracticidae Orgelvogels Srokacze
Gustavo Cuéllar
pienoiskuva|Gustavo Cuéllar vuonna 2022. Gustavo Cuéllar (s. 14. lokakuuta 1992 Barranquilla) on kolumbialainen jalkapalloilija. Hän on pelipaikaltaan puolustava keskikenttäpelaaja. Hän on vuodesta 2016 edustanut brasilialaisseura Flamengoa.
Viranhoitomääräys
Viranhoitomääräys on kunnan, kuntayhtymän, hyvinvointialueen, evankelis-luterilaisen kirkon tai seurakunnan viranhaltijalle annettava asiakirja, josta ilmenevät hänen virkasuhteeseen ottamiseensa liittyvät tiedot. Se voi olla pöytäkirjanote virkaan ottamispäätöksestä tai muu kirjallinen viranhoitomääräys. Asiakirjan antaa työnantajaa edustava henkilö viipymättä ja mahdollisuuksien mukaan ennen virantoimituksen alkamista. Kirkolliselle viranhaltijalle sen antaa tuomiokapituli. Viranhoitomääräyksestä tulee ilmetä ainakin viranhaltijan virkanimike, virkasuhteen kesto, määräaikaisuuden peruste, mahdollinen koeaika, virantoimituksen alkamisen ajankohta, pääasialliset tehtävät ja palkkauksen perusteet. Tavallisesti viranhoitomääräyksestä ilmenee myös työnantajan nimi sekä viranhaltijan nimi, henkilötunnus, osoite, koulutus, verotuskunta ja vuosiloman määräytymisperusteet.
Evankelis-luterilaisessa kirkossa virkasuhteeseen otettavalle on viipymättä annettavan viranhoitomääräyksen lisäksi annettava selvitys virkasuhteen keskeisistä ehdoista, jos virkasuhteen kesto on vähintään kuukausi. Selvitys tulee antaa viimeistään ennen ensimmäisen täyden palkanmaksukuukauden loppua. Selvitystä ei kuitenkaan tarvitse antaa, jos tiedot ilmenevät viranhoitomääräyksestä. Viranhoitomääräys korvaa aiemmin käytössä olleen virkamääräyksen ja valtakirjan, jollainen annettiin kirkkoherralle, kappalaiselle, kanttorille ja vakinaiselle lehtorille. Työsuhteeseen otettavalle työntekijälle ei anneta pöytäkirjanotetta, vaan hänen kanssaan tehdään aina työsopimus. Suomen ortodoksisen kirkon ja seurakuntien virkasuhteet muuttuivat työsopimussuhteiksi vuoden 2007 alussa. Siksi työntekijöille ei anneta viranhoitomääräystä.
Kunnallinen virkasuhde alkaa sitä koskevan päätöksen tekemisestä eli esimerkiksi viranhoitomääräyksen antamisesta. Virkasuhteen alkamisesta lähtien päätös velvoittaa sekä työntekijää että työnantajaa. Virkasuhteesta voi vapautua esimerkiksi irtisanomisella, irtisanoutumisella, virkasuhteen purkamisella, eläkkeelle siirtymisellä tai määräaikaisen viranhaltijan toimikauden päättymisellä. Virkasuhteesta ei voi vapautua ilmoittamalla peruuttavansa viran vastaanottamisen. Virkasuhteen alkamishetki eroaa tavallisesti virantoimituksen alkamishetkestä. Virantoimitus alkaa silloin, kun viranhaltija tai vaikkapa virkasuhteinen tuntiopettaja ryhtyy hoitamaan työtehtäviään. Sen ajankohdan määrää työnantajan edustaja ja siitä hetkestä alkaa viranhaltijan virantoimitusvelvollisuus.
Valtion virkamiehille ei anneta viranhoitomääräystä, vaan heille annetaan todistukseksi nimittämisestä nimittämiskirja eli nimityskirja.
Windows NT 3.51
Windows NT 3.51 on Microsoftin graafinen, yrityskäyttöön suunniteltu käyttöjärjestelmä. Se oli ensimmäinen NT-pohjainen järjestelmä, joka julkaistiin 30. toukokuuta 1995. Käyttöjärjestelmästä julkaistiin kaksi versiota, työasema ja palvelin.
Veikkausliigan kausi 2006
Veikkausliigan kausi 2006, joka oli liigan historian 17. kausi, päättyi 29. lokakuuta. Mestaruudesta taistelivat päätöskierrokselle asti Tampere United ja HJK, joiden keskinäinen kohtaaminen päätöspäivänä päättyi tamperelaisten 3–0 -vierasvoittoon. Samalla varmistui Tampere Unitedin historian toinen Veikkausliigamestaruus lopulta kuuden pisteen erolla.
Kausi oli alun perin tarkoitus pelata 14 joukkueen voimin, mutta AC Allianssin lisenssihakemus hylättiin, ja auennut paikka päätettiin jättää täyttämättä.
Liigan yleisökeskiarvo nousi jo neljäntenä vuonna peräkkäin, mutta yksittäisistä joukkueista vain kolme kykeni nostamaan omaa yleisökeskiarvoaan. Kokonaisnousu selittyy sarjatasoa vaihtaneiden joukkueiden yleisömäärien epäsuhdasta, esimerkiksi liigaan nousseen Hongan houkuteltua otteluihinsa paljon katsojia.
Menestys eurokentillä
Mestarien liiga: UEFA Cup: Intertoto Cup:
Erick Pulgar
Pulgar pelasi Chilen maajoukkueessa ensimmäisen maaottelunsa tammikuussa 2015 Yhdysvaltoja vastaan. Ensimmäisen maaottelumaalinsa hän teki vuoden 2019 Copa Américan alkulohko-ottelussa Japania vastaan. Hän on pelannut vuoden 2022 loppuun mennessä 41 maaottelua, joissa hän on tehnyt neljä maalia ja niistä kaksi lokakuussa 2021 MM-karsintaottelussa Venezuelaa vastaan.
Shuangyashan
Shuangyashan (, pinyin: Shuāngyāshān Shì) on prefektuuritason kaupunki Kiinan Heilongjiangin maakunnan itäosassa. Kaupungin keskusta sijaitsee linnuntietä noin 370 kilometriä maakunnan pääkaupunki Harbinista itäkoilliseen. Prefektuurin pinta-ala on 22 483 neliökilometriä ja väkiluku 1,46 miljoonaa (2010). Shuāngyāshān on suomeksi Ankkaparin vuoret, ja se viittaa kahteen kaupungin koillisessa olevaan vuoren huippuun.
Hallinnollinen jako
thumb|300px|vasen|Shuangyashanin hallinnollinen jako. Piirikuntatasolla prefektuuri jaetaan kahdeksaan osaan seuraavasti (numerointi kuten oheisessa kuvassa):
HCK Salamat
HCK Salamat on kirkkonummelainen jääkiekkoseura, jonka edustusjoukkue pelaa kaudella 2022–2023 Suomen viidenneksi korkeimmalla sarjatasolla III-divisioonassa. Joukkue aloitti syksyllä 2011 III-divisioonassa ollakseen Kirkkonummen Salamoiden junioriputken yläpäässä, mahdollistaen jääkiekon pelaamisen myös A-juniori-iän jälkeen. Joukkueessa on pelaajia Salamoiden entisestä Mestisjoukkueesta, HCK Salamat junioriseurasta sekä muista pääkaupunkiseudun joukkueista
Historia
Salamat pelasi Mestiksessä kausina 2003–2008, kunnes putosi Suomi-sarjaan D-Kiekon pudottamana (nyk. JYP-Akatemia). Heikon Suomi-sarja-kauden jälkeen 31.8.2009 joukkue julistettiin konkurssitilaan.
Kaudelle 2011 HCK Salamoiden junioriorganisaatio perusti edustusjoukkueen, jonka tavoitteena oli pelata II-Divisioonaa. HCK Salamat edustus nousi heti ensimmäisellä kaudellaan tavoitteeseensa ja on vakiinnuttanut paikkansa sarjassa. Salamat putosi III-Divisioonaan kaudella 2017-2018. Salamat voitti III-Divisioonan mestaruuden kaudella 2021-2022 kun se voitti finaalissa A-Rangersin.
Kotihalli
HCK Salamat pelaa kotiottelunsa syksyllä 2002 avatussa monitoimihalli Varuboden Areenaassa. Halli sijaitsee Kirkkonummen urheilupuistossa keskustan läheisyydessä. Yleisökapasiteetti on noin 1000. Hallissa on istuma- sekä seisomapaikkoja.
Ronald Noble
right|thumb|Ronald Noble. pienoiskuva|upright|Ronald Noble 2013 Ronald Kenneth Noble (s. 1956 Fort Dixin sotilastukikohta, New Jersey, Yhdysvallat) tuli tunnetuksi kansainvälisen poliisijärjestön Interpolin pääsihteerinä vuosina 2000–2014. Hän on ensimmäinen virkaan valittu yhdysvaltalainen. Noble on suorittanut yliopistotutkinnot sekä talous- että oikeustieteessä.
Ennen pääsihteeriksi valintaansa Noble työskenteli vuosina 1993–1996 apulaispääsihteerinä Yhdysvaltain valtiovarainministeriön lainvalvontaosaston palveluksessa. Hän oli vastuussa muun muassa Yhdysvaltain salaisen palvelun ja ATF:n toiminnasta.
Interpolin pääsihteeriksi hänet valittiin ensimmäisen kerran vuonna 2005. Sen jälkeen hänet on valittu tehtävään vielä kahdelle viisivuotiskaudelle.
Windows NT 4.0
Yleiskatsaus
Windows NT 4.0 on Microsoft Windowsin viimeinen merkittävä julkaisu, joka tukee Alpha-, MIPS- ja PowerPC-suoritinarkkitehtuureja. Se pysyi yrityskäytössä useita vuosia huolimatta Microsoftin erinäisistä yrityksistä saada asiakkaat vaihtamaan Windows 2000:een ja uudempiin versioihin. Se oli myös viimeinen Windows NT -perheen julkaisu, jonka nimessä käytettiin Windows NT -sanoja.
Ominaisuudet
thumb|right|Windows NT 4.0 Server -versio
Vaikkakin suurin parannus oli Windows 95:n shellin lisääminen, useita merkittäviä parannuksia tehtiin suorituskykyyn, skaalautuvuuteen sekä arkkitehtuuriin, ytimeen, USER32:een, COM:iin ja MSRPC:hen liittyen. Windows NT 4.0 esitteli myös järjestelmäkäytännöt ja järjestelmäkäytäntöeditorin.
Windows NT 4.0:n palvelinversiot sisältävät Internet Information Servicesin version 2.0, Microsoft FrontPagen version 1.1, NetShow Servicesin, Remote Access Servicen (joka sisältää PPTP-palvelimen VPN-toiminnallisuutta varten) ja Multi-Protocol Routing -palvelun. Mukana on myös uusia hallintotyökaluja sekä kevytversion Network Monitor -työkalusta, joka oli osa System Management Serveriä. Enterprise-versio sisälsi Microsoft Cluster Serverin.
Yksi merkittävä ero verrattuna Windows NT:n aiempiin versioihin on, että Graphics Device Interface (GDI) siirrettiin ydintilaan sen sijaan, että se olisi käyttäjätilassa CSRSS-prosessissa. Tämä paransi huomattavasti suorituskykyä verrattuna Windows NT 3.51 -versioon, eritoten graafisessa käyttöliittymässä, mutta se myös tarkoitti sitä, että grafiikka- ja tulostinajurien täytyi toimia ydintilassa, mikä saattoi johtaa ongelmiin tietokoneen vakauden kanssa.
Windows NT 4.0 oli ensimmäinen Microsoft Windowsin julkaisu, joka sisälsi DirectX:n vakiona — versio 2 oli Windows NT 4.0:n alkuperäisen julkaisun mukana ja versio 3 oli vuoden 1997 puolivälissä julkaistun Service Pack 3:n mukana. Toisin kuin Windows 95 (jossa ei ollut DirectX-komponenttia kuin vasta elokuussa 1996 julkaistussa OSR2-julkaisussa), Windows NT 4.0 ei tue Direct3D- ja USB-teknologioita. DirectX:n myöhempiä versioita ei julkaistu Windows NT 4.0:lle, vaikkakin epävirallinen DirectX 5 -paketti oli saatavilla. Kuitenkin OpenGL-teknologiaa käyttäviä grafiikoita tuettiin vakaasti alusta alkaen ja monet videopelit ja 3D-ohjelmistot käyttivät niitä onnistuneesti (esim. Quake I, II ja III, Unreal, Unreal Tournament, 3D Studio MAX, SoftImage, Maya...).
Windows NT 4.0 sisälsi myös uuden Windows Tehtävienhallinta -sovelluksen. Aiemmat Windows NT -versiot sisälsivät Tehtävälista-sovelluksen, mutta se näyttää vain sovellukset, jotka ovat työpöydällä tällä hetkellä. Valvoakseen suoritinkäyttöä ja muistiresursseja, käyttäjien oli pakko turvautua Suorituskyky-sovellukseen. Tehtävienhallinta tarjoaa kätevämmän tavan tilannekatsauksen saamiseen ja sen selvittämiseen, mitkä sovellukset ovat käynnissä milloinkin.
Windows NT 4.0:n kanssa käyttäjät voisivat vihdoin käyttää Internet Explorerin 32-bittistä versiota NT-pohjaisessa käyttöjärjestelmässä. Windows NT:n aiemmat versiot tukivat vain Internet Explorerin 16-bittisiä versioita. Microsoft tarjosi Internet Explorerista versioon Internet Explorer 6.0 SP1 saakka Windows NT 4.0 -käyttöjärjestelmille, joissa oli asennettuna Service Pack 6. Windows NT 4.0 esitteli Sysprep-työkalun levykuvien tekemiseen.
Windows NT 4.0:n RISC-versioissa NTVDM:n x86-emulaatiotuki päivitettiin 286:sta 486:een.
Vertailu Windows 95:een
Vaikkakin Windows NT 4.0 tarjosi huomattavaa vakautta verrattuna Windows 95:een, se oli myös vähemmän joustava työpöytäperspektiivistä. Suuri osa vakaudesta saatiin käyttämällä suojattua muistia ja laitteistoabstraktointikerrosta. Suora laitteiston käyttö ei ollut sallittua ja "huonosti käyttäytyvät" sovellukset lopetettiin ilman, että tietokonetta piti uudelleenkäynnistää. Kompromissina oli se, että NT vaati liiallisen määrän muistia (32 megatavua normaaliin pöytäkonekäyttöön, 128 megatavua tai enemmän vaativilla 3D-sovelluksille) verrattuna kuluttajille suunnattuihin tuotteisiin, kuten Windows 95:een.
Windows NT 4.0 on myös vähemmän käyttäjäystävällinen kuin Windows 95 mitä tulee tiettyihin huolto- ja hallintatehtäviin; huolimatta siitä, että se julkaistiin vuotta myöhemmin kuin Windows 95, siinä eI ollut oletuksena Plug and Play -tukea eikä Laitehallintaa (vaikkakin rajoitetun tuen pystyi asentamaan myöhemmin), joka huomattavasti helpottaa laitteiston asentamista. Monet yksinkertaisemmat DOS-sovellukset toimisivat, mutta graafiset DOS-sovellukset eivät, johtuen tavasta, miten ne käyttivät grafiikkalaitteistoa. Vaikkakin Windows NT 4.0:ssa oli uutena ominaisuutena ohjelmointirajapinnat levyn eheytystä varten, sisäänrakennettua eheytyssovellusta ei ollut, toisin kuin Windows 95:ssä. Sen lisäksi Windows NT 4.0:sta puuttui USB-tuki, ominaisuus, joka lisättäisiin Windows 95:n OEM-versioihin OSR 2.1 -julkaisussa.
Ero Windowsin NT/2000- ja 95/98-sarjojen välillä päättyi, kun Windows XP:n eri versiot julkaistiin. Siihen mennessä ohjelmointirajapinnat — kuten OpenGL ja DirectX — olivat kasvaneet tarpeeksi ollakseen tarpeeksi tehokkaita yleistä käyttöä varten. Toisaalta siihen mennessä itse laitteistosta oli tullut tarpeeksi voimakas kestääkseen ohjelmointirajapinnan prosessoinnin hyväksyttävästi.
Versiot
thumb|right|Windows NT 4.0 Workstation -versio Windows NT 4.0 Server oli sisällytetty BackOffice Small Business Server -paketin versioihin 4.0 ja 4.5.